താളം തെറ്റിയവര്ക്ക് ജീവിതവെളിച്ചം തെളിച്ച് ബ്രദര് മാത്യു ആല്ബിന് ലോക മാനസിക ആരോഗ്യദിനം ഇന്ന് അമ്ബലപ്പുഴ: മനസ്സിെന്റ നിയന്ത്രണം തെറ്റി തെരുവോരങ്ങളില് അലയുന്നവരെ ജീവിതത്തിലേക്ക് കൈപിടിച്ചുയര്ത്തി ബ്രദര് മാത്യു ആല്ബിന്. 45ാം വയസ്സില് പൂര്വകാല പ്രവര്ത്തനങ്ങളില് മാനസാന്തരപ്പെട്ടാണ് മാത്യു പുന്നപ്രയില് ശാന്തിഭവന് തുടക്കം കുറിച്ചത്. കൊലക്കേസില് പ്രതിയായ മാത്യു ആല്ബിന് 1997 ജനുവരി 26 റിപ്പബ്ലിക് ദിനത്തിലാണ് തടവുശിക്ഷ കഴിഞ്ഞ് ജയില് മോചിതനായത്. തടവറയില്വെച്ച് തന്നെ ചെയ്തുപോയ തെറ്റുകള്ക്ക് മാനസാന്തരപ്പെട്ടിരുന്നു. ജയിലില്നിന്നിറങ്ങിയ അദ്ദേഹം ജനുവരി 30നാണ് പുന്നപ്ര വിയാനി കടലോരത്ത് അലഞ്ഞുതിരിഞ്ഞ ഒരു മനോരോഗിയുമായി ശാന്തിഭവന് തുടക്കമിട്ടത്. ആ സമയത്ത് ഏറെ അവഹേളനവും കുറ്റപ്പെടുത്തലും അനുഭവിക്കേണ്ടി വന്നു. പുതിയ കെട്ടിടത്തില് ശാന്തിഭവന് പ്രവര്ത്തനം ആരംഭിച്ചിട്ട് 25 വര്ഷം പൂര്ത്തിയാകുേമ്ബാള് സ്ത്രീകളടക്കം 200ലധികം പേര്ക്കാണ് അഭയമൊരുക്കുന്നത്. സുമനസ്സുകളായ പലരുടെയും കൈത്താങ്ങാണ് ശാന്തിഭവനെ നിലനിര്ത്തുന്നത്. കോവിഡ് മഹാമാരിക്കിടയിലും പൊലീസും സന്നദ്ധസംഘടനകളും എത്തിക്കുന്ന നിരവധി പേരെ സ്വീകരിച്ചുകഴിഞ്ഞു. ഇതിനിടെ ശാന്തിഭവെന്റ അഭ്യുദയകാംക്ഷികള് ചേര്ന്ന് ഞായറാഴ്ച വൈകീട്ട് നാലിന് ബ്രദര് മാത്യു ആല്ബിെന്റ 70ാം പിറന്നാള് ആഘോഷിക്കും. ശാന്തി ഭവന് അങ്കണത്തില് നടക്കുന്ന സപ്തതി ദിനാചരണത്തില് ചങ്ങനാശ്ശേരി അതിരൂപത ആര്ച്ച് ബിഷപ് മാര് ജോസഫ് പെരുന്തോട്ടം പ്രഭാഷണം നടത്തും. മുന് പ്രതിപക്ഷ നേതാവ് രമേശ് ചെന്നിത്തല സമ്മേളനം ഉദ്ഘാടനം ചെയ്യും. എം.എം. ആരിഫ് എം.പി മുഖ്യപ്രഭാഷണം നടത്തും.